เมื่อ 19 มี.ค. 61 ที่ผ่านมาช่วงเช้าประมาณ 6โมงเช้า ผมมีอาการปวดท้องหนักมากจนตัวงอ นอนหงายไม่ได้ ต้องนอนตะแคงงอตัวตลอด ปวดตรงกระเพาะและทั่วหน้าท้องเลย บวกกับปวดท้องถ่ายหนัก ก็เลยเข้าห้องน้ำ ถ่ายปกติครับไม่ท้องเสียอะไร ปกติทุกอย่าง ก็เลยมานอนต่อ จากนั้นอาการก็เริ่มปวดขึ้น แล้วลามไปถึงช่วงหน้าท้องข้างขวาจนถึงใต้สะดือ ผมจึงยืนขึ้นเพื่อไปร้านยา แต่ก็ลุกยืนตัวตรงไม่ได้ งอตัวได้อย่างเดียว มีอาการหนาวเหมือจะเป็นไข้ร่วมด้วย เลยหอบสังขารไปร้านยาและอธิบายให้เภสัชฯฟัง จากนั้นเภสัชฯ ได้จ่ายยา อูลกัสตริน และ omeprazole ให้ จากนั้นผมได้ทานยาทั้ง 2อย่างเข้าไป ประมาณ30 นาทีหลังจากทานยาเข้าไป ผมลุกขึ้นยืนได้ปกติเลยครับแต่ยังมีปวดบ้างเล็กน้อย อาการหลังจากนั้นมาเวลาหิวหรือเวลาท้องว่างจะมีอาการปวดแปล๊บๆ ที่กระเพาะและหน้าท้องซ้าย-ขวา แต่ไม่มีอาการท้องเสียครับ แต่ถ้ากินเผ็ดจะแสบท้อง/ปวดท้องทันที ทุกวันนี้ปล่อยท้องว่างไม่ได้เลยครับ ถ้าท้องว่างปุ๊บเริ่มมีอาการทันที คุณช่วยวิเคราะห์อาการเบื้องต้นทีครับ และการปฏิบัติตัวส่วนตัวผมยังไม่ได้ไปพบแพทย์เลยครับ ไม่รู้จะเริ่มต้นยังไงดี
สวัสดีครับ สำหรับอาการปวดท้องในกรณีของ อาจเกิดจากโรคกระเพาะอาหารอักเสบ(Gastritis) ซึ่งโรคกระเพาะอาหารอักเสบเกิดจากความไม่สมดุลของกลไกการป้องกันเยื่อบุกระเพาะ และ กรดในกระเพาะอาหาร ทำให้เยื่อบุกระเพาะอาหารมีการอักเสบ โดยจะมีอาการปวดบริเวณลิ้นปี่ ท้องด้านบนซ้าย มีอาการคลื่นไส้อาเจียน อาการปวดสัมพันธ์กับการรับประทานอาหาร หากเป็นรุนแรงอาจมีอาการถ่ายเป็นสีดำเนื่องจากเลือดออกทางเดินอาหารได้ การรักษาในเบื่องต้นได้แก่การรับประทานยาลดกรด ยาบรรเทาอาการ อย่างไรก็ตาม สาเหตุของอาการปวดท้องมีมากมาย แนะนำให้มารับการตรวจร่างกายเพื่อทำการวินิจฉัยและรักษาอย่างเหมาะสมอีกครั้งครับ